Немалаважны момант — правільна вызначыць спеласць плода. Ні для каго не сакрэт, што цуда-плады, якія прывозяць здалёк, збіраюць недаспелымі — яны, што называецца, “даходзяць” у дарозе. Аднак часта бывае і так, што ці то плады сарвалі вельмі рана, ці то яны хутка даехалі (даехалі, але не “дайшлі”!). Як у гэтым разабрацца? Калі пры націсканні пальцам на плод застаецца ўвагнутасць — смела яго купляйце і бярыцеся гатаваць стравы, пра якія мы пішам ніжэй. Калі ж плод яшчэ пругкі, загарніце яго ў сваю самую любімую газету і дайце паляжаць пры пакаёвай тэмпературы пару дзён.